Tegemist on internatsionaalse projektiga, kus inimesed saavad oma katusealuse välja pimpida/reisida, kohtudes toredate inimestega, käies välja vähem raha nõmeda hostelitoa eest. Prjoekti kasulikkust on raske sõnades väljendada, see soodustab  kultuuridevahelist lõimumist, tekitab üldiselt häid emotsioone, aitab sul praktiseerida võõrkeeli ja teeb üldiselt hingele hea. Hea on projekti raames meeles pidada üldist viisakust, lugeda läbi teise inimese profiil, täita korralikult ära omaenese profiil, märkides ära, kas sa oled vege, kas sinu juures sees suitsu saab teha, kas sulle meeldib juua või baarides käia, mis muusikat sa kuulad ja kas sa viitsid välismaalasele näidata kodumaa põnevamaid nurgakesi. Samuti on sinu kodu ikka veel sinu kodu, nii et  sa saad määrata, mitu ööd sinu juures olla saab, ja kui sulle kirjutab Pabolo, kellel on juba profiilis kirjas, et ta tahab keppi, siis sa võid talle öelda, et sa ei saa talle ulualust võimaldada. Samal ajal, mõni teine leiab kindlasti, et Pabolo on normaalne mees ja et ta otsib talle hea meelega keppi. Kui sa oled ise kuhugi rändamas, siis on generaalplaanis hea mõte saata oma requestid mitmele inimesele, kuna igal projektiga seotul ei pruugi alati olla aega ega võimalusi ja nad ei pruugi ka interneti taga  kogu aeg olla. Link  Allakirjutanu on projektiga tegelenud üle aasta, ulualust pakkunud veits üle kümnele väljamaalasele ja ise ööbinud vist kuue-seitsme juures, kellest täiesti normaalseid tüüpe on olnud enamjagu, väga lahedaid paar tükki ja ainult üks täiesti nõme (kelle juurde me sattusime põhiliselt oma hüpliku ja planeerimatu reisimisstiili tõttu).  Ja tuletan veel korra meelde, et osavõtt on vastutus, aga projekt on üldiselt meeldiv ning kasulik ja  aitab aega veeta ning sotsialiseeruda ja sa saad rääkida inimestega erinevatest maadest, poliitikast, toidust ja inimestevahelistest suhetest ja igav ei ole.  Thought you guys might want to know.